Iresponsabil confirmat cu coronavirus, luat cu forta de acasa, la Timisoara, si dus la spital. Fugise de la UPU inainte sa vina rezultatele de la testul de COVID 19

TIMISOARA. Nu a tinut cont ca i-ar putea imbolnavi pe altii si nici macar de propria siguranta.

CITESTE SI: 10 femei infectate cu coronavirus, internate la Maternitatea Bega din Timisoara. O parte dintre bebelusi au ramas la Odobescu

Un barbat iresponsabil, in varsta de 70 de ani, din Timisoara, a fost luat noaptea trecuta cu forta de acasa de pompieri si politisti, dupa ce a fugit de la spital.

Omul a fost sambata la Unitatea de primiri Urgente de la Spitalul Municipal pentru ca se simtea rau, iar medicii i-au prelevat probe pentru testul de coronavirus, dupa care i-au spus sa astepte si rezultatul. Batranul si-a pierdut rabdarea in incaperea izolata in care a fost pus sa astepte si, la un moment dat, a profitat de faptul ca personalul medical era ocupat, si a plecat acasa.

Medicii au primit confirmarea ca omul este bolnav de coronavirus, iar cand au vazut ca a disparut au anuntat autoritatile.

Noaptea trecuta un echipaj al Politiei si unul al pompierilor au mers la domiciliul barbatului, in zona Aradului, sa il ia de acasa, insa omul s-a inchis in casa si a refuzat sa deschida. In cele din urma, i-au spart usa, l-au luat pe sus si l-au dus direct la Spitalul Victor Babes.

„Lucrătorii Secției 4 de Politie, împreună cu lucrători din cadrul Biroului de Investigații Criminale, în urma verificărilor efectuate s-au deplasat pe strada Cugir, unde se presupunea că se afla un bărbat în vârstă de 70 de ani, care ar fi fugit în noaptea de 03/04 martie a.c. de la UPU Spitalul Clinic Municipal. Persoana în cauza a fost imobilizată și preluată de un echipaj SMURD, ulterior transportată la Spitalul Victor Babeș din municipul Timisoara. În cauză a fost întocmit un dosar penal sub aspectul săvârșirii infracțiunii de „zădărnicirea combaterii bolilor„., transmit reprezentantii IPJ Timis.